Lokalavisen Portsmouth News meldte mandag ettermiddag at Portsmouth er i ferd med formelt å søke om å bli satt under administrasjon på grunn av klubbens økonomiske problemer.
Senere mandag ble det bekreftet at klubben ønsker å bli satt under administrasjon.
Portsmouth er i neste uke innkalt til høring på grunn av manglende innbetalt skatt. Pompey har heller ikke maktet å betale verken spillere eller ledere lønn siden januar.
Peter Kubik, en av Portsmouths finansielle rådgivere, bekrefter at klubben vil levere inn en søknad om å bli satt under administrasjon de nærmeste dagene.